briard
Store norske leksikon,Teknologi og industri,Landbruk,Husdyr,Hund,Hunderaser
Briard er en fransk hunderase, som har fått navn etter landskapet Brie i Frankrike. Den er en av mange fårehundtyper som har eksistert i Frankrike siden oldtiden. Den brukes fortsatt som gjeterhund og vakthund over hele landet, og har også vært brukt som militærhund. Under første verdenskrig ble den brukt til å lete opp sårete og føre sanitetspersoner frem til dem.
De første briardene ble importert til Norge i 1975 og ble etter hvert ganske populære, spesielt som utstillings- og brukshunder. Rasen er ikke blant de største, det registreres rundt 30 valper (gjennomsnittlig) hvert år. Lynne I dag er rasen populær som familie- og utstillingshund, og som de fleste gjeterhundrasene er den lettlært. Den skal være stabil og modig, ikke aggressiv eller engstelig. Utseende Briard er en forholdsvis stor, rektangulært bygget hund med lang, raggete pels. Den er meget muskuløs, med mankehøyde for hannhunder på 62–68 cm, og for tisper på 56–64 cm. Den har stort hode i forhold til kroppen, det er kraftig og forholdsvis langt. Skallen like bred som lang, har markert stopp og et temmelig langt, kraftig snuteparti. Den har saksebitt. Øynene er forholdsvis store og mørke.Ørene ble tradisjonelt kupert (dette er nå forbudt), idag hengende, og høyt ansatt. Lengden er cirka halve hodelengden. Kroppen er kraftig med lang brystkasse og kort lend, stram, rett overlinje. Halsen skal ha god lengde, skulderen velvinklet og godt tilbakelagt. Velvinklete bakben. Lang, sabelformet hale med rikelig fane, den bæres lavt og med krok på spissen.Pelsen er lang (minst 7 cm), helst 15–20 cm, svakt bølget og tørr med lett underull. Hodet har skjegg, barter og buskede øyebryn. Alle farger unntatt hvitt, kastanjebrun og mahognybrun tillatt, men mørke foretrekkes. Sporer, helst dobbelte, på bakbena påbudt. Briarden skal bevege seg med god skrittlengde i lett, effektivt jordbundet trav.Tilhører FCI gruppe 1. Les mer i Store norske leksikon hund hunderase hundens historie